Tiener kry tronkstraf ná hy suster verkragŉ Tiener is Donderdag tot agt jaar tronkstraf gevonnis nadat hy sy sesjarige suster verkrag het. Kapt. Thulani Zwane, ŉ polisiewoordvoerder van KwaZulu-Natal, sê die 15-jarige seun is in die Esikhawini-landdroshof aan verkragting skuldig bevind. “Die seun het sy suster verlede jaar in Desember verkrag toe hul grootouers kerk toe gegaan het,” het Zwane gesê. Die dogtertjie het geslaap voor die boetie haar verkrag het. “Die kind se ouma het ná die voorval gesien haar kleindogter loop “snaaks” en het haar konfronteer, waarna die meisie gesê het haar boetie het haar verkrag,” het Zwane bygevoeg. Die tiener is in hegtenis geneem en word in ŉ plek van veilige bewaring aangehou.